
EIROPAS PARLAMENTA NORMATĪVĀS REZOLŪCIJAS PROJEKTS
[bookmark: _Hlk221277797]par projektu Padomes lēmumam par to, lai Savienības vārdā noslēgtu Nolīgumu starp Eiropas Savienību un Norvēģijas Karalisti par pasažieru datu reģistra (PDR) datu pārsūtīšanu nolūkā novērst, atklāt, izmeklēt teroristu nodarījumus un smagus noziegumus un saukt pie atbildības par tiem
[bookmark: _Hlk221278502][bookmark: _Hlk221279129](11280/2025 – C10‑0279/2025 – 2025/0145(NLE))
(Piekrišana)
Eiropas Parlaments,
–	ņemot vērā Padomes lēmuma projektu (11280/2025),
[bookmark: _Hlk221278511]–	ņemot vērā Nolīgumu starp Eiropas Savienību un Norvēģijas Karalisti par pasažieru datu reģistra (PDR) datu pārsūtīšanu nolūkā novērst, atklāt, izmeklēt teroristu nodarījumus un smagus noziegumus un saukt pie atbildības par tiem (11281/2025),
–	ņemot vērā piekrišanas pieprasījumu, ko Padome ir iesniegusi saskaņā ar Līguma par Eiropas Savienības darbību 16. panta 2. punktu, 87. panta 2. punkta a) apakšpunktu un 218. panta 6. punkta otrās daļas a) apakšpunktu (C10‑0279/2025),
–	ņemot vērā Reglamenta 107. panta 1. un 4. punktu un 117. panta 7. punktu,
–	ņemot vērā Pilsoņu brīvību, tieslietu un iekšlietu komitejas ieteikumu (A10‑/2026),
1.	sniedz piekrišanu nolīguma slēgšanai;
2.	uzdod priekšsēdētājai Parlamenta nostāju nosūtīt Padomei, Komisijai, dalībvalstu valdībām un parlamentiem, kā arī Norvēģijas Karalistes valdībai un parlamentam.


[bookmark: _Toc221283072][bookmark: _Toc221881790]PASKAIDROJUMS
Ierosinātā Padomes lēmuma mērķis ir apstiprināt Nolīgumu starp Eiropas Savienību un Norvēģijas Karalisti (“Norvēģija”) par pasažieru datu reģistra (PDR) datu pārsūtīšanu nolūkā novērst, atklāt, izmeklēt teroristu nodarījumus un smagus noziegumus un saukt pie atbildības par tiem (“nolīgums”).

Norvēģijai un ES dalībvalstīm, kas ir Šengenas konvencijas līgumslēdzējas puses, ir kopīga atbildība nodrošināt iekšējo drošību kopējā telpā bez kontroles pie iekšējām robežām, tostarp apmainoties ar attiecīgu informāciju. Pasažieru datu reģistra (PDR) dati ir informācija, ko pasažieri sniedz rezervācijas un reģistrācijas procesu laikā un ko gaisa pārvadātāji savās rezervācijas un izlidošanas kontroles sistēmās vāc un glabā savām komerciālajām vajadzībām. Spēkā esošie nolīgumi ar trešām valstīm par PDR datu apstrādi ir apliecinājuši, ka tie var uzlabot drošību Šengenas zonā. Šādi nolīgumi palīdz uzlabot terorisma un smagu noziegumu, tostarp narkotiku, šaujamieroču un cilvēku tirdzniecības, novēršanu un atklāšanu pie ES ārējām robežām, kā arī paredz uz risku un datiem balstītu pieeju, ko dalībvalstis var izmantot, lai kompensētu iekšējās robežkontroles neesamību Šengenas zonā.

Lai gan Norvēģija netiek uzskatīta par trešo valsti saskaņā ar Regulu 2016/679 (“VDAR”), šis tiesiskais regulējums neattiecas uz personas datu, tostarp PDR datu, apstrādi, ko Norvēģijas tiesībaizsardzības iestādes veic, lai novērstu, izmeklētu un atklātu noziedzīgus nodarījumus, sauktu pie atbildības par tiem vai izpildītu kriminālsodus. Vienlaikus Norvēģijai ir saistoši Savienības tiesību akti, ar kuriem pilnveido Šengenas acquis noteikumus. Taču Direktīva (ES) 2016/680 (“PDR direktīva”) Šengenas acquis noteikumus nepilnveido, līdz ar to Norvēģija nepiedalās šā tiesību akta īstenošanā.

Saskaņā ar pašreizējo regulējumu Norvēģija nedrīkst likumīgi saņemt un apstrādāt PDR datus par lidojumiem, ko gaisa pārvadātāji veic starp Savienību un Norvēģiju. Tāpēc Komisija 2023. gada 6. septembrī ieteica sākt sarunas par nolīgumu. Padome 2024. gada 4. martā sniedza atļauju un sarunas sākās 2024. gada 21. martā. Sarunas tika oficiāli noslēgtas 2025. gada 9. aprīlī, un Padome nolīgumu pieņēma 2025. gada 22. septembrī. Nolīgumu 2025. gada oktobrī parakstīja komisārs Magnus Brunner un valsts sekretārs Joakim Øren.

Šā nolīguma galvenais mērķis ir novērst nepilnības drošības jomā Šengenas zonā, tādējādi ļaujot Savienības un Norvēģijas gaisa pārvadātājiem apmainīties ar PDR datiem. Tomēr personas datu, tostarp PDR datu, nosūtīšanai un apstrādei ir jāpiemēro stingri ierobežojumi un efektīvi aizsardzības pasākumi. Saskaņā ar Eiropas Datu aizsardzības uzraudzītāja 2025. gada 24. jūlija Atzinumu 16/2025 nolīguma noteikumi, kas reglamentē PDR datu nosūtīšanu un apstrādi, ir atzīti par apmierinošiem. Šajā sakarībā Komisija 2026. gada 28. janvārī informēja referentus, apstiprinot, ka nolīgums nosaka augstus standartus ne tikai drošības, bet arī privātuma un datu aizsardzības jomā.

Ņemot to vērā, referents iesaka Parlamentam apstiprināt Padomes lēmuma teksta projektu.

[bookmark: _Toc221283073][bookmark: _Toc221881791][bookmark: iEnd]PIELIKUMS. PIENESUMA DEKLARĀCIJA
Referents, pilnībā uzņemoties visu atbildību, apliecina, ka viņš savā ziņojumā nav iekļāvis pienesumu no interešu pārstāvjiem, uz kuriem attiecas Iestāžu nolīgums par obligātu pārredzamības reģistru[footnoteRef:1], vai no trešo valstu publisko iestāžu, tostarp to diplomātisko pārstāvniecību un vēstniecību, pārstāvjiem, kas būtu jānorāda šajā pielikumā saskaņā ar Reglamenta I pielikuma 8. pantu. [1:  Iestāžu nolīgums (2021. gada 20. maijs) starp Eiropas Parlamentu, Eiropas Savienības Padomi un Eiropas Komisiju par obligātu pārredzamības reģistru (OV L 207, 11.6.2021., 1. lpp., ELI: http://data.europa.eu/eli/agree_interinstit/2021/611/oj).] 

